**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.10.2023, ora 08.00 – 17.10.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.10.2023, ora 07.00**

**RÂURI**

**Debitele au fost staționare** pe râurile din bazinele hidrografice: Bega, Timiș, Bârzava, Caraș, Nera, Cerna, Jiu, Olt, Vedea, Argeș, Ialomița, Buzău, Râmnicu Sărat, Putna, Bârlad, Prut şi pe cele din Dobrogea. Pe cursurile mijlocii și inferioare ale Someșului, Crișului Negru, Crișului Alb, Mureșului, Arieșului, Trotușului, Bistriței, Moldovei și Sucevei au fost în creștere prin propagare, iar pe celelate râuri au fost în general în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Someșul Mare, bazinul superior al Mureșului și mai mici (sub 30% din normalele lunare) pe râurile din bazinele hidrografice: Timiș, Moravița, Caraș, Cerna, Vedea, Tazlău, Râmnicu Sărat, Bârlad, Jijia, afluenții Jiului, pe unii afluenți din bazinul superior și mijlociu al Oltului, din bazinul superior al Argeșului și pe râurile din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi staționare** pe râurile din bazinele hidrografice: Jiu, Vedea, Argeș, Ialomița, Siret, Prut, pe afluenții Oltului inferior și pe cele din Dobrogea, pe cursurile inferioare ale Someșului și Mureșului vor fi în creștere prin propagare, iar pe celelalte râuri vor fi în general în scădere.

Sunt posibile ușoare creșteri de debite, izolate, pe unele râuri mici din sud-estul țării, ca urmare a precipitațiilor slabe cantitativ prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 16-17.10.2023 **a fost staționar, având valoarea de** **2000 m3/s**, sub media multianuală a lunii **octombrie (3850 m3/s) .**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi staționar (2000 m3/s).**

În aval de Porțile de Fier debitele vor fi relativ staționare pe sectorul Gruia-Zimnicea și în scădere pe sectorul Giurgiu-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 5,5 mc/s;

-CA2: 0 mc/s;

-Der. Mircea Vodă: 1.7 mc/s.

**A.B.A. Crişuri**

Debitul râului Barcău în secțiunea Nușfalău este 0.448 mc/s;

Debitul râului Crișul Alb în secțiunea Crișcior este 0.250 mc/s.

**A.B.A. Buzău-Ialomiţa**

Pentru sectoarele fluviului Dunărea aferente ABA Buzău Ialomița: ca urmare a scăderii debitului fluviului Dunărea din ultima perioadă, precum și a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.09.2023 s-a trecut la aplicarea fazei de atenționare/avertizare si pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii și 5.2 Braț Măcin – PH Smârdan.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a II-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 16.10.2023, ora 09.00 –17.10.2023, ora 06.00**

**În ţară** procesul de răcire a vremii a continuat și s-a resimțit în toată țara, chiar accentuat în sud, est și parțial în centru, astfel că a fost mai rece decât în mod obișnuit în majoritatea zonelor. Cerul a fost variabil, cu înnorări pe parcursul zilei mai ales în regiunile sud-estice și la munte, unde îndeosebi în primele ore local au fost precipitații slabe sub formă de ploaie și doar la altitudini mari ninsori. Vântul a suflat slab și moderat, cu intensificări în prima parte a intervalului în Dobrogea și Moldova, local în Transilvania, Oltenia și Muntenia, cu viteze în general de 50...60 km/h, iar în Carpații Meridionali și de Curbură, în special la altitudini de peste 1700 m, cu rafale de 70...90 km/h. Stratul de zăpadă depus anterior în zona montană înaltă s-a menținut și măsura la ora 21 până la 13 cm la Bâlea-Lac. Temperaturile maxime s-au situat între 9 grade la Toplița, Joseni și Întorsura Buzăului și 19 grade la Caracal, Turnu Măgurele și Zimnicea, iar la ora 6 se înregistrau valori termice cuprinse între -7 grade la Miercurea Ciuc și 10 grade la Sulina și Constanța-dig. Dimineața și noaptea pe alocuri a fost ceață.

**Observaţie:** în intervalul de diagnoză a fost în vigoare 1 atenționare pentru fenomene meteorologice periculoase imediate emisă de către SRPV Bacău.

**La Bucureşti** vremea s-a răcit accentuat și a devenit mai rece decât în mod obișnuit pentru această dată. Cerul a fost noros la începutul intervalului, când temporar a plouat slab, apoi a devenit variabil. Vântul a suflat slab până la moderat. Temperatură maximă a fost de 15 grade la Afumați și Băneasa și 16 grade la Filaret, iar la ora 6 se înregistrau 2 grade la Băneasa, 4 grade la Afumați și 5 grade la Filaret.

**3. Prognoza meteorologică în intervalul 17.10.2023, ora 09.00–18.10.2023, ora 9.00**

**În ţară** valorile termice se vor situa ușor sub cele specifice datei în majoritatea zonelor. Cerul va fi temporar noros, iar noaptea izolat va ploua slab în regiunile sud-estice. Vântul va sufla slab și moderat. Temperaturile maxime se vor încadra între 10 și 20 de grade, iar cele minime între -4 grade în depresiunile din estul Transilvaniei și 12 grade pe litoral. Dimineața și noaptea, pe arii restrânse se va forma ceață.

**La Bucureşti** vremea va fi normală termic pentru această dată. Cerul va avea înnorări temporare, iar vântul va sufla slab și moderat. Temperatura maximă se va situa în jurul valorii de 18 grade, iar cea minimă va fi de 6...7 grade, mai scăzută la periferie.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 13-15.10.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită:**

**-în data 13.10.2023 la staţiile: B-2, B-3, B-4, B-5, B-16, B-21, B-23** (municipiul București), **B-27** (orașul Voluntari, jud. Ilfov), **BV-6** (municipiul Codlea), **IS-1 mobil** (municipiul Iași);

**-în data 14.10.2023 la staţiile: B-2, B-3, B-4, B-5, B-16, B-17, B-21, B-23** (municipiul București), **B-27** (orașul Voluntari, jud. Ilfov), **CJ-4** (municipiul Cluj-Napoca), **CT-1** (municipiul Constanța);

**-în data 15.10.2023 la staţiile: B-16, B-17** (municipiul București), **CT-1** (municipiul Constanța).

1. **În domeniul solului şi vegetaţiei**

**Garda Forestieră Râmnicu Vâlcea** informează că în data de 15.10.2023, la ora 14:15, s-a produs un incendiu în zona satului Optași (comuna Optași-Măgura), pe raza Ocolului Silvic Slatina, jud. Olt (cauza-utilizarea neglijentă a focului deschis). Acesta a afectat o suprafaţă de 0,7 ha de litieră și a fost stins în aceeași zi, la ora 16:40, de către personalul silvic, pompierii militari și poliţiști.

**Garda Forestieră Râmnicu Vâlcea** informează că în data de 15.10.2023, la ora 20:30, s-a produs un incendiu în zona comunei Poiana Mare, pe raza Ocolului Silvic Calafat, jud. Dolj (cauza-utilizarea neglijentă a focului deschis-arderi de resturi provenite din activităţi agricole). Acesta a afectat o suprafaţă de 0,3 ha de litieră și a fost stins în aceeași zi, la ora 22:00, de către personalul silvic, pompierii militari și cetăţeni.

**Garda Forestieră Râmnicu Vâlcea** informează că în data de 16.10.2023, la ora 01:00, s-a produs un incendiu în zona comunei Stefan cel Mare, pe raza Ocolului Silvic Corabia, jud. Olt. Acesta a afectat o suprafaţă de 1,85 ha de litieră și a fost stins în aceeași zi, la ora 02:00, de către personalul silvic și cetăţeni.

**A.P.M. Bihor** informează telefonic că în data de 16.10.2023 pe amplasamentul MOL Depozit Tileagd s-a produs un accident feroviar în care au fost implicate două vagoane cisternă, unul încărcat cu benzina, iar celălalt cu motorină. Vagoanele nu s-au deteriorat, nu s-au produs scurgeri, nu este pericol de incendiu. I.S.U. a izolat perimetrul, este așteptată o macara pentru a repune vagonul cu motorină pe șine.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția Comunicare**